text: Vejdirektoratet: Kør forsigtigt – vejene er glatte og våde
  25 november 2017 kl. 06.13
  Lørdag morgen salter Vejdirektoratet mange steder i landsdelen.
  Temperaturen ligger mange steder – og specielt i den østlige del af landsdelen – omkring frysepunktet.
  Derfor har Vejdirektoratet lørdag morgen gang i saltbilerne.
  Vejdirektoratet på www.vintertrafik.dk: "Kør forsigtigt."
  Der er glat på udsatte steder, og der er risiko for frysende, våde veje overalt.
  Opfordringen fra Vejdirektoratet lyder derfor tidligt lørdag morgen:
  - Kør forsigtigt.
  Du kan løbende følge trafikken og Vejdirektoratets meldinger på www.vintertrafik.dk.
  